ยึดช้างสวนสัตว์หัวหิน-ปางช้างเขาอิติสุคโต ชี้เป็นช้างป่าถูกสวมสิทธิ์
เมื่อวันที่ 12 ธ.ค.2559 นายชัยวัฒน์ ลิ้มลิขิตอักษร หัวหน้าชุดปฏิบัติการพิเศษพญาเสือ สนธิกำลังกับทหาร ตำรวจ สัตวแพทย์ และเจ้าหน้าที่ป่าไม้ ลงพื้นที่อำเภอหัวหิน จังหวัดประจวบคีรีขันธ์ ตรวจยึดช้างป่า 2 ตัว หลังตรวจสอบข้อมูลพบว่าเป็นช้างป่าจากกลุ่มป่าตะวันตก ที่ถูกขบวนการล่าช้างนำมาสวมตั๋วรูปพรรณ โดยจุดแรกเข้าตรวจยึดช้างพลายมอส อายุ 17 ปี ภายในสวนสัตว์หัวหิน แต่ผู้ครอบครอง ได้ย้ายไปอยู่ที่มูลนิธิหัสดินทร์ โดยอ้างว่าควาญช้างเป็นคนนำออกไป ซึ่งก่อนหน้านี้ช้างตัวดังกล่าวได้ถูกเจ้าหน้าที่อายัดไว้เพื่อตรวจสอบ เนื่องจากลักษณะไม่ตรงกับข้อมูลที่ระบุในตั๋วรูปพรรณ โดยเฉพาะอายุและความยาวของงา เจ้าหน้าที่จึงได้ตรวจยึด และเคลื่อนย้ายไปพักฟื้นที่สถานีเพาะเลี้ยงสัตว์ป่าห้วยทราย อำเภอชะอำ จังหวัดเพชรบุรี เพื่อให้สัตวแพทย์เข้าตรวจอาการโดยละเอียดอีกครั้ง,จากนั้นเข้าตรวจยึดช้างพังสมหญิง ภายในปางช้างเขาอิติสุคโต เนื่องจากที่ผ่านมาเจ้าหน้าที่ได้เข้าเก็บตัวอย่างดีเอ็นเอตามคำสั่งคสช.ที่ 60/2559 แต่เมื่อตรวจสอบตั๋วรูปพรรณฉบับจริง ผู้ครอบครองไม่สามารถแสดงให้เจ้าหน้าที่ได้ จึงถูกนายทะเบียนอำเภอไทรโยค จังหวัดกาญจนบุรี ได้จำหน่ายและทำลายไปเมื่อเดือนกันยายนที่ผ่านมา,สำหรับช้างทั้ง 2 ตัวนี้ มีความเกี่ยวพันกับช้าง 2 ตัว ที่ยึดเมื่อเดือนมิถุนายน 2559 โดยการสืบสวนเชิงลึก พบว่าเป็นช้างชุดเดียวกันที่ขบวนการล่าช้างป่าของนายประกอบ ชำนาญกิจ เจ้าของสวนสัตว์หัวหิน นำออกจากผืนป่าตะวันตกเพื่อมาสวมสิทธิ์.
ชุดปฏิบัติการพิเศษพญาเสือ สนธิกำลังเข้าตรวจยึดช้างป่าถูกสวมสิทธิ์ ภายในสวนสัตว์หัวหินและปางช้างเขาอิติสุคโต จังหวัดประจวบคีรีขันธ์ หลังตรวจสอบพบว่า ลักษณะช้างไม่ตรงกับข้อมูลที่ระบุในตั๋วรูปพรรณ
สวมตั๋วรูปพรรณ,ช้างป่า,ประจวบคีรีขันธ์,ยึดช้าง,ชุดปฏิบัติการพิเศษพญาเสือ